《竹轩》
明代·唐瑜

锄园种竹已成林，新筑幽居傍绿阴。双屐烟霞苔径小，半窗明月草庐深。

年来已得闲中趣，老去应无分外心。一调朱弦聊自适，世人能有几知音。

作者简介：（1423—1494）明松江府上海人，字廷美。景泰二年进士。授南京礼科给事中，出知衢州府，尚教缓刑，多善政。历山西、云南布政使，官至右副都御史巡抚甘肃，练兵有方。后以劾归。